मानसिकता बदलने से होगी समाज की उन्नति और महिला सशक्तीकरण, तालमेल भी जरूरी
बीपी जैन स्किल डेवलपमेंट सेंटर में दैनिक भास्कर द्वारा महिला सशक्तीकरण विषय पर परिचर्चा में समाज सेविकाएं ने दिया संदेश
बेटियांहर क्षेत्र में सबसे आगे है। कामकाज के साथ-साथ माता-पिता का ये फर्ज है कि वो अपनी बेटी या बेटों से ये जरूर पूछें कि उन्होंने अपना सारा दिन कहां व्यतीत किया। हमारे समाज में सबसे ज्यादा जिम्मेदार मां को माना जाता है। जो पूरे परिवार में तालमेल बनाती है। आजकल बच्चों में डिप्रेशन ज्यादा देखा जा रहा है। महिला को अपने बच्चों से एक मित्र की तरह तालमेल बनाकर रखना चाहिए ताकि वह उनकी समस्याओं को अच्छे से समझ सके। समाज में रहते हुए हमें अपनी मानसिकता को बदलना होगा तभी समाज की उन्नति होगी और महिलाएं सशक्त होंगी। यह बात महिला थाना की एसएचओ गरिमा ने कही। वे बुधवार को दैनिक भास्कर द्वारा महिला सशक्तिकरण विषय पर आयोजित परिचर्चा में बतौर वक्ता बोल रहीं थी। महिलाएं जब तक खुद खड़ी नहीं होंगी, तब तक काेई उनका सहारा नहीं बनेगा। आैरत नहीं उठी तो जुर्म बढ़ता जाएगा। इन पंक्तियों के सहारे एसएचओ गरिमा ने महिलाओं से जुर्म बर्दाश्त करने की अपील की। हरियाणा की बेटियों को मान-सम्मान जन्म से ही सुरक्षा दिलाने को लेकर दैनिक भास्कर की ओर से बुधवार दोपहर दिल्ली बाईपास स्थित बीपी जैन स्किल डेवलपमेंट सेंटर परिचर्चा कराई गई। एलपीएस बोसार्ड के सहयोग से कराई गई परिचर्चा में बेटियों को बेटों के बराबर दर्जा दिए जाने, उन्हें समाज में समानता का अधिकार दिलाने, बेटियाें में शिक्षा का स्तर को बढ़ाना, शिक्षा के बाद आत्म-निर्भर होना समेत अन्य मुद्दों को लेकर समाज को जागरूक करने पर चर्चा की गई।
मंच संचालन मातूराम इंस्टीट्यूट की छात्रा उर्वशी ने किया। इस मौके पर बीपी जैन स्किल डेवलपमेंट सेंटर की डायरेक्टर समृद्धि जैन, जॉन वेस्ले कान्वेंट स्कूल की डायरेक्टर ममता मलिक, कंचन, राजीव जैन सहित अन्य समाजसेवी महिलाएं मौजूद रहीं।
किताबी ज्ञान को जीवन में अमल में लाएं
जाटकॉलेज में एसोसिएट प्रोफेसर मुनीष नांदल ने कहा कि आप अगर शिक्षित और सशक्त हैं तो आप सब क़ुछ हासिल कर सकते हैं। हमें समाज के उत्थान के लिए महिला पुरुषों को एकजुट होकर आवाज उठानी होगी। हमें क्यों जरूरत पड़ रही है नए-नए कानून बनाने की। किताबें पढ़ना ही शिक्षित होना नहीं है। किताबें सिर्फ शिक्षा का एक अभिन्न अंग हैं। इन किताबों द्वारा लिए गए ज्ञान को हम अपने जीवन में लाएं ताकि एक शिक्षित समाज का निर्माण हो सके।
कानून खुद पर लागू करने से बदलेगी सोच
प्रोटेक्शनऑफिसर करमिंदर कौर ने बताया कि समाज में महिलाओं की सुरक्षा के लिए बहुत कानून बनाए गए हैं, लेकिन कानून ही इस समाज की सोच को नहीं बदल सकता जब तक लोग इनको खुद पर लागू नहीं करेंगे। समाज में माता-पिता डर या बोझ समझने के कारण भी समय से पहले ही लड़की की शादी कर देते हैं जिससे की वे समझते है उनकी बेटी सुरक्षित है। जीवन मे सफलता प्राप्त करते समय कई बाधाएं सामने आती है। हमें उन बाधाओं से डरना नहीं चाहिए बल्कि हिम्मत से उनका सामना करना चाहिए।
रोहतक.बीपी जैन स्किल डेवेलपमेंट सेंटर में आयोजित कार्यक्रम में बोलती मुनीष नांदल प्रोटेक्शन ऑफिसर करमिंद्र कौर, एसएचओ गरिमा, जॉन वेस्ले स्कूल की निदेशक ममता मलिक निदेशक समृद्धि जैन।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva